মাস্কাট
মাস্কাট (আরবি: مَسْقَط, Masqaṭ উচ্চারণ [ˈmasqatˤ]) ওমানের রাজধানী ও প্রধান শহর। ২০১০ সালের আদমশুমারী অনুযায়ী মাস্কাটের মোট জনসংখ্যা ৭৩৪,৬৯৭। মেট্রোপলিটন এলাকার আয়তন ১,৫০০ বর্গকিমি (৫৮০ বর্গ মাইল) এবং ৬টি এলাকা নিয়ে গঠিত যা ওইলায়েট নামে প্রথম শতাব্দী থেকে পরিচিত পূর্ব ও পশ্চিমের বাণিজ্যিক যোগাযোগের কেন্দ্র বিন্দু হিসেবে। ইতিহাস থেকে দেখা যায় মাস্কাট বিভিন্ন জাতি দ্বারা শাসিত হয়ো এসেছে, তার মধ্যে পার্সিয়ান ও পর্তুগীজরা উল্লেখযোগ্য। গলফ সাগরের গুরুত্বপূর্ণ বন্দর নগরী হওয়ায় মাস্কাট বিদেশী ব্যবসায়ীদের আকর্ষনীয় স্থান। ১৯৭০ সালে কাবুস বিন সাঈদ সুলতান হবার পর অর্থনৈতিক উন্নতি এবং বহু সাংস্কৃতিক সমাজ প্রতিষ্ঠায় ব্যাপক অবকাঠামোগত উন্নয়ন সাধিত হয়েছে।